OBAVIJEST ZA RAD VRTIĆA OD 25. SVIBNJA 2020.

Poštovani roditelji,

Prema preporukama HZJZ rad u predškolskim ustanovama u sadašnjim epidemiološkim uvjetima uz poštovanje uputa HZJZ smatra se sigurnim za djecu i zaposlenike te se omogućuje uključivanje sve djece u vrtić od 25.05.2020.

Upute za roditelje/skrbnike:

* roditelji/skrbnici ne dolazi u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19
* roditelji/skrbnici ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.
* roditelji/skrbnici dužni su izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove/ zdravstvenom voditelju i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.
* roditelji/ skrbnici s djecom ulaze u vrtić i predaju djecu odgojiteljima na vratima sobe dnevnog boravka. U vrtić se ulazi na tri ulaza, prema sačinjenom rasporedu skupina ULAZ 1, ULAZ 2 ili ULAZ 3
* na svakom ulazu roditelji /skrbnik, dijete prolaskom kroz dezbarijeru dezinficira potplate obuće.
* roditelji / skrbnici na vratima boravka predaju djecu odgojitelju. Ukida se mjera preuzimanja djece ispred vrtića.
* ispred ulaza u ustanovu, kod ulaska i izlaska iz ustanove, te u ustanovi, svim se osobama savjetuje da drže međusobni razmak (1,5 m). Međusobni razmak ne trebaju držati osobe iz istog kućanstva. U pratnji jednog djeteta vrtićke dobi uvijek je samo jedna odrasla osoba.
* dijete ulazi u vrtić tako da odlazi do garderobe, obuva papuče, skida jaknu, te pere ruke sapunom i vodom prije ulaska u skupinu odnosno prije uspostave međusobne interakcije sa odgojiteljem i drugom djecom
* redovna participacija roditelja u cijeni vrtića kreće od 25.05.2020. za svu upisanu djecu.